চুয়াডাঙ্গায় ভারতীয় ১৮ লাখ রুপিসহ আটক ১ | News24 TV | Twenty-Four Hour Bangladeshi News Channel
চুয়াডাঙ্গায় ভারতীয় ১৮ লাখ রুপিসহ আটক ১
২৯ আগস্ট, ২০১৮ ১৬:৫৮ ৬৮৬
চুয়াডাঙ্গার দর্শনা চেকপোস্টে প্রায় ২২ লাখ টাকা সমমূল্যের ভারতীয় রুপিসহ একজনকে আটক করেছে বিজিবি। ভারত থেকে দেশে ফেরার সময় বুধবার সকাল ১০টার দিকে তাকে আটক করা হয়। আটক হেলাল উদ্দিন (৫৫) ঢাকার আশুলিয়া থানার বাইদগাও গ্রামের মৃত ইউনুছ আলীর ছেলে।
চুয়াডাঙ্গা ৬ বিজিবি ব্যাটালিয়নের পরিচালক লে. কর্নেল মো. ইমাম হাসান জানান, বাংলাদেশি নাগরিক হেলাল উদ্দিন ভারত ভ্রমণ শেষে বুধবার সকালে দর্শনা সীমান্ত দিয়ে বাংলাদেশে প্রবেশ করেন। এ সময় তার লাগেজ তল্লাশি করে ভারতীয় ১৭ লাখ ৯৩ লাখ ৩২০ রুপি উদ্ধার করা হয়। যা বাংলাদেশি মুদ্রায় ২১ লাখ ৭৩ হাজার ৭২০ টাকার সমপরিমাণ। আটক ব্যক্তিকে ভারতীয় রুপিসহ দামুড়হুদা থানায় সোপর্দ করা হয়েছে।
প্রসঙ্গত, মঙ্গলবার সন্ধ্যায় একই সীমান্তে ১৪ লাখ ৩০ হাজার ৬৯৬ টাকা মূল্যমানের আমেরিকান ডলারসহ হোসেন মো. ছাব্বির (৪০) নামে আরও একজনকে আটক করে বিজিবি। তিনি কুমিল্লার চৌদ্দগ্রাম উপজেলার ভাংগাকুসকুরনি গ্রামের মৃত আব্দুল মালেকের ছেলে।
নোয়াখালীতে সাংবাদিক নদী হত্যার বিচার দাবিতে মানববন্ধন